Mārtins Lorenss
Mārtins Ficgeralds Lorenss (angļu: Martin Fitzgerald Lawrence; dzimis 1965. gada 16. aprīlī Frankfurtē pie Mainas, Vācijā) ir amerikāņu aktieris, producents, komiķis un režisors. Savu pirmo lomu atveidojis Spaika Lī 1989. gada filmā Do the Right Thing. Pazīstams kļuva 1990. gados, kad piedalījās seriāla Mārtins veidošanā. Filmējies tādās filmās kā "Sliktie puiši", "Briljanta policists", "Lielās mammas māja", "Sliktie puiši 2", "Nacionālā drošība", "Negantais treneris", "Lielās mammas māja 2", "Sliktie puiši uz mūžu" un "Sliktie puiši: Brauc vai mirsti". Tāpat ir izdevis divus studijas albumus: Martin Lawrence Live Talkin' Shit un Funk It.